Asina que la cosa nun ye empezar por entrugase: ¿qué somos los asturianos?, ¿qué ye Asturies?; sinón: ¿cuánto(s) somos los asturianos?; y poro, ¿cuánto ye Asturies?. En realidá, los asturianos somos esautamente cuatro gatos; a lo menos eso ye lo que diz esti informe acerca la xente más poderoso nEspanna: sólo 4 de les 100 persones con más poder en tol Estáu sedríen quién a calificase dasturianos. Nesti sistema, a Asturies reduciéronla a ser yá namái queso. Y asina mos pinta. Y cuido que muncho mui mal mos va a dir a los ciudadanos que poblamos o tenemos los nuesos referentes culturales llancaos nesta esquina dEuropa, nún escenariu nel que lactual partitocracia acabe tamién somorguiada na llamuerga duna etnocracia más o menos tapecida; un escenariu nel quel conceptu democráticu de ciudadanía quede relegáu a los intereses impuestos per estremaes etnies o lobbies dacordies cola fuerza -numérica, económica, armada- quamuese cada cual.